Etelä-Karjalan hyvinvointialuejohtajan virkaan 12 hakemusta

Hakuaika Etelä-Karjalan hyvinvointialuejohtajan virkaan päättyi perjantaina 29.4. klo 15.

Hakemuksensa jättivät

Tuula Karhula, johtaja, Eksote

Toni Suihko, liiketoimintajohtaja, 2M-IT Oy

Mira Lappalainen, työterveyshoitaja, Mehiläinen

Päivi Niiranen, sosiaali- ja terveyspalveluiden johtaja, Janakkalan kunta

Harri Markkula, vastaava työterveyslääkäri, LRTT Oy

Anne Saltiola, toimintayksikön esimies, Eksote

Pekka Korvenoja, akuuttitulosyksikön ylilääkäri, Eksote

Sami Sipilä, vt. hyvinvointialuejohtaja, muutosjohtaja, Etelä-Savon hyvinvointialue

Sally Leskinen, johtajaylilääkäri, Kanta-Hämeen sairaanhoitopiiri

Antti E. Vento, johtaja, johtava ylilääkäri, Helsingin yliopistollinen sairaala

Lauri Lehto, muutosjohtaja, Kymenlaakson hyvinvointialue

Jukka Mattila, johtajaylilääkäri, Lapin sairaanhoitopiiri

-Ilahduin Etelä-Karjalan vetovoimaisuudesta kertovasta reilusta hakijamäärästä ja lupaavista hakijoista. Nyt analysoimme hakemukset ja katsomme jatkotoimenpiteet, toteaa Etelä-Karjalan aluehallituksen puheenjohtaja Anneli Kiljunen.

Rekrytointia valmisteleva työryhmä kokoontuu seuraavan kerran tiistaina 3.5.2022 päättämään jatkosta. Haastattelut ja soveltuvuusarvioinnit pyritään pitämään mahdollisimman pian. Aluevaltuusto valitsee hyvinvointialuejohtajan kesäkuun kokouksessaan.

Hyvinvointialuejohtajan virka on tarkoitus täyttää 15.8.2022 alkaen ja virka on vakituinen. Virassa on kuuden (6) kuukauden koeaika.

Kelpoisuusehtona virkaan on soveltuva ylempi korkeakoulututkinto, johtamiskokemus ja perehtyneisyys hyvinvointialueen toimialoihin. Valinnassa painotetaan erinomaisia vuorovaikutus- ja työyhteisötaitoja sekä innostavan työotteen näkymistä. Valittavalta henkilöltä odotetaan näyttöjä suuren organisaation toiminnan, talouden ja henkilöstön menestyksellisestä johtamisesta sekä muutosjohtamisen ja strategisen johtamisen taitoja.

Lisätietoja antavat

Anneli Kiljunen, Etelä-Karjalan hyvinvointialueen hallituksen puheenjohtaja, anneli.kiljunen@eduskunta.fi, p. 050 511 3123

Helena Puolakka, Etelä-Karjalan hyvinvointialueen hallituksen 1. varapuheenjohtaja, helena.puolakka@luottamus.ekhva.fi, p. 050 495 6000

Etelä-Karjalan hyvinvointialue muodostuu jo pitkään yhteistyötä tehneistä Etelä-Karjalan sosiaali- ja terveyspiiri Eksotesta ja Etelä-Karjalan pelastuslaitoksesta. Vuoden 2023 alusta lähtien perus- ja erityistason sosiaali- ja terveydenhuollon sekä pelastustoimen järjestämisvastuu siirtyy hyvinvointialueille. Eksote on järjestänyt maakunnan erikoissairaanhoidon, perusterveydenhuollon, vanhusten palvelut sekä perhe- ja sosiaalipalvelut jo vuodesta 2010.  Etelä-Karjalan hyvinvointialue toimii Etelä-Karjalan maakunnan alueella, jossa asuu hieman alle 127.000 asukasta. Etelä-Karjalan maakunnan muodostavat Imatran, Lappeenrannan, Lemin, Luumäen, Parikkalan, Rautjärven, Ruokolahden, Savitaipaleen ja Taipalsaaren kunnat.